*Projekts*

LATVIJAS REPUBLIKAS MINISTRU KABINETS

2018. gada\_\_\_.\_\_\_\_\_\_\_\_\_ Noteikumi Nr. \_\_\_\_

Rīgā (prot. Nr. \_\_\_, \_\_\_.§)

**Grozījumi Ministru kabineta 2011. gada 5. jūlija noteikumos Nr. 545 “Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību”**

*Izdoti saskaņā ar*

*likuma “Par atbilstības novērtēšanu”*

*7. panta pirmo daļu*

Izdarīt Ministru kabineta 2011. gada 5. jūlija noteikumos Nr. 545 “Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību” (Latvijas Vēstnesis, 2011, 111.nr) šādus grozījumus:

1. Aizstāt noteikumu tekstā vārdu “tirgotājs” (attiecīgā locījumā) ar vārdu “piegādātājs” (attiecīgā locījumā).
2. Aizstāt noteikumu tekstā skaitļus un vārdus “5., 6., 7., 8. un 9. punktā” ar skaitļiem un vārdiem “5., 6., 7., 8., 8.1, 8.2 un 9. punktā”.
3. Izteikt 2.1., 2.2. un 2.3. apakšpunktu šādā redakcijā:

“2.1. biodegviela – no biomasas iegūta šķidra vai gāzveida viela, ko var izmantot kā transporta enerģiju;

2.2. bioloģiskais šķidrais kurināmais – no biomasas iegūta šķidrā degviela, kuru var izmantot elektroenerģijas un siltumenerģijas ražošanai vai aukstumapgādē dzesēšanai un kuru nav paredzēts izmantot kā transporta enerģiju;

2.3. biomasa – lauksaimniecības, mežsaimniecības un saistīto nozaru (tai skaitā zivsaimniecības un akvakultūras), produktu, bioloģiskas izcelsmes atkritumu un atlieku bioloģiski noārdāmas frakcijas (tai skaitā augu un dzīvnieku izcelsmes vielas), kā arī rūpniecības un sadzīves atkritumu bioloģiski noārdāmas frakcijas;”.

1. Svītrot 2.4. apakšpunktu.
2. Izteikt 2.10. un 2.11. apakšpunktu šādā redakcijā:

“2.10. pirmais savācējs, pārstrādātājs vai pašpārstrādātājs – juridiska vai fiziska persona, kura nodarbojas ar biodegvielas vai bioloģiskā šķidrā kurināmā ražošanā izmantoto izejvielu iepirkšanu, kura izmanto biomasu tās tālākai pārdošanai vai izmanto ražošanas procesā, tai skaitā biodegvielas vai bioloģiskā šķidrā kurināmā ražošanai;

2.11. brīvprātīgā shēma – shēma, kuras ietvaros tiek apliecināta biodegvielu un bioloģisko šķidro kurināmo atbilstība ilgtspējas kritērijiem, par kuras atbilstību ticamības, paredzamības un neatkarīga audita standartiem Eiropas Komisija ir pieņēmusi attiecīgu lēmumu;”.

1. Izteikt 2.13. apakšpunktu šādā redakcijā:

“piegādātājs – šo noteikumu izpratnē komersants, kas Latvijas Republikā realizē biodegvielu vai bioloģisko šķidro kurināmo, tai skaitā: degvielas mazumtirgotājs, kas realizē no degvielas vairumtirgotāja saņemto degvielu; degvielas mazumtirgotājs, kas realizē paša importēto vai no Eiropas Savienības dalībvalsts ievesto degvielu; degvielas vairumtirgotājs, kas realizē degvielu un kuram ir speciāla atļauja (licence) degvielas vairumtirdzniecībai vai speciāla atļauja (licence) apstiprināta noliktavas turētāja darbībai, vai speciāla atļauja (licence) reģistrēta saņēmēja darbībai (izņemot realizāciju atliktā akcīzes nodokļa maksāšanas režīmā).”.

1. Papildināt 2.punktu ar 2.14., 2.15., 2.16., 2.17., 2.18., 2.19., 2.20., 2.21. un 2.22. apakšpunktu šādā redakcijā:

“2.14. biodegvielas vai bioloģiskā šķidrā kurināmā izejvielas audzētājs – juridiska vai fiziska persona, kas nodarbojas ar biodegvielas vai bioloģiskā šķidrā kurināmā ražošanā izmantoto izejvielu audzēšanu;

2.15. lauksaimniecības, akvakultūras, zivsaimniecības un mežsaimniecības atlikumi – atlikumi, ko tiešā veidā rada lauksaimniecības, akvakultūras, zivsaimniecības un mežsaimniecības nozarēs, neietverot atlikumus, kas radušies saistītajās nozarēs vai pārstrādē;

2.16. neliela netiešas zemes izmantošanas maiņas riska biodegviela un bioloģiskais šķidrais kurināmais – biodegviela un bioloģiskais šķidrais kurināmais, kuru izejvielas ir ražotas tādās shēmās, kas samazina ražošanas pārvietošanu citiem nolūkiem, kuri nav biodegvielas un bioloģiskā šķidrā kurināmā ražošana, un kas ir ražotas saskaņā ar šajos noteikumos noteiktajiem biodegvielas un bioloģiskā šķidrā kurināmā ilgtspējas kritērijiem;

2.17. lignocelulozes materiāls – materiāls, ko veido lignīns, celuloze un hemiceluloze, piemēram, mežos iegūta biomasa, kokaugu enerģētiskās kultūras un ar mežsaimniecību saistītu nozaru atlikumi un atkritumi;

2.18. nepārtikas celulozes materiāls – izejvielas, kas galvenokārt sastāv no celulozes un hemicelulozes un kam ir zemāks lignīna saturs nekā lignocelulozes materiālam, kas ietver pārtikas un lopbarības kultūraugu atlikumus (piemēram, salmi, stublāji, sēnalas un čaumalas), zālaugu enerģētiskos kultūraugus ar zemu cietes saturu (piemēram, airene, klūdziņprosa, miskante, Spānijas niedre un virsaugi pirms un pēc galvenajiem kultūraugiem), rūpniecības atlikumi (tostarp no pārtikas un lauksaimniecības kultūraugiem pēc augu eļļu, cukuru, cietes un proteīnu ekstrakcijas) un materiālus no bioatkritumiem;

2.19. atkritumi – priekšmeti un vielas, kas uzskatāmi par atkritumiem Atkritumu apsaimniekošanas likuma izpratnē. Par atkritumiem šo noteikumu izpratnē nav uzskatāmas vielas, kas tīši pārveidotas vai piesārņotas ar mērķi tās izmantot biodegvielas vai bioloģiskā šķidrā kurināmā ražošanai;

2.20. cieti saturoši kultūraugi – kultūraugi, galvenokārt labība (neatkarīgi no tā, vai tiek izmantoti tikai graudi vai viss augs, kā tas ir, piemēram, zaļbarības kukurūzas gadījumā), bumbuļi un sakņaugi (piemēram, kartupeļi, topinambūri, batātes, manioka un jamss), un bumbuļsīpoli (piemēram, taro un kolokāzija);

2.21. pārstrādes atlikumi – materiāls, kas nav galaprodukts, kuru ražošanas procesā tieši vēlas iegūt; tas nav ražošanas procesa pamatmērķis, un process nav apzināti modificēts, lai to ražotu;

2.22. no atjaunojamiem energoresursiem iegūta nebioloģiskas izcelsmes šķidrā vai gāzveida degviela – šķidrā vai gāzveida degviela, kura nav biodegviela un kuras energoietilpību rada atjaunojamie energoresursi, izņemot biomasu, un kuru var izmantot kā transporta enerģiju.”.

1. Izteikt 3.punkta ievaddaļu šādā redakcijā:

“3. Biodegvielas un bioloģiskais šķidrais kurināmais, kas tiek iegūts Latvijas Republikā, ievests patēriņam Latvijas Republikā no citas Eiropas Savienības dalībvalsts vai importēts no trešajām valstīm un kas var tikt izmantots valsts mērķa – panākt, lai no atjaunojamiem energoresursiem iegūtas enerģijas īpatsvars transporta enerģijas bruto galapatēriņā Latvijā 2020. gadā ir vismaz 10 procenti (turpmāk – valsts mērķis), sasniegšanā vai kas var tikt izmantots likumā “Par piesārņojumu” noteiktā transporta enerģijas aprites cikla siltumnīcefekta gāzu emisiju samazinājumā, atbilst ilgtspējas kritērijiem, ja tiek izpildīti šādi nosacījumi:”.

1. Izteikt 5. punkta ievaddaļu šādā redakcijā:

“5. Biodegvielas, kas tiek izmantotas valsts mērķa sasniegšanā vai kas tiek izmantotas likumā “Par piesārņojumu” noteiktā transporta enerģijas aprites cikla siltumnīcefekta gāzu emisiju samazinājumā, un bioloģiskais šķidrais kurināmais nedrīkst būt ražoti no izejvielām, kuras iegūtas zemes platībās ar augstu bioloģisko daudzveidību, tas ir, zemē, kurai bija piešķirts viens no turpmāk minētajiem statusiem 2008. gada janvārī vai pēc tam, neatkarīgi no tā, vai zeme joprojām ir šādi klasificēta:”.

1. Izteikt 5.3. un 5.4. apakšpunktu šādā redakcijā:

“5.3. īpaši aizsargājamo sugu un īpaši aizsargājamo biotopu mikroliegumi un teritorijas, kurās aizsargā reti sastopamas, apdraudētas vai izmirstošas ekosistēmas, biotopus vai sugas, kas par tādām ir atzīti starptautiskos nolīgumos vai ir iekļauti starpvaldību organizāciju vai Starptautiskās dabas aizsardzības organizācijas sastādītos sarakstos, un par aizsargājamiem tie ir atzīti ar Eiropas Savienības vai Latvijas normatīvajiem aktiem;

5.4. pļavas ar augstu bioloģisko daudzveidību, kas ir iekļautas Eiropas nozīmes aizsargājamo dabas teritoriju sarakstā (Natura 2000), vai platības, kas deklarētas atbalstam pasākuma "Agrovides maksājumi" apakšpasākumā "Bioloģiskās daudzveidības uzturēšana zālājos" saskaņā ar normatīvajiem aktiem par valsts un Eiropas Savienības lauku attīstības atbalsta piešķiršanu vides un lauku ainavas uzlabošanai un kas ir klasificējamas vienā no šādiem veidiem:

5.4.1. dabiskas pļavas – pļavas, kuras arī bez cilvēku iejaukšanās būtu pļavas un kuras palīdz saglabāt vietējo sugu sastāvu, kā arī ekoloģiskos parametrus un procesus;

5.4.2. pļavas, kas nav dabiskas pļavas – pļavas, kuras bez cilvēku iejaukšanās vairs nebūtu pļavas un kuras ir bagātas ar dažādām augu sugām un nav noplicinātas, ja vien nav pierādījumu, ka, lai šīm platībām saglabātu pļavu statusu, ir nepieciešama izejvielu novākšana;”.

1. Izteikt 6.punktu šādā redakcijā:

“6. Šo noteikumu 5.punktā minētās izejvielas var iegūt no zemes platībām, kas atrodas šo noteikumu 5.2., 5.3. un 5.4. apakšpunktā minētajās teritorijās, ja tās ieguve nav pretrunā ar īpaši aizsargājamās dabas teritorijas vai mikroliegumus regulējošiem normatīvajiem aktiem un ir nepieciešama bioloģiskās daudzveidības uzturēšanai šajās teritorijās. Dabas aizsardzības pārvalde nodrošina atvērtos ģeotelpiskos datus par šo noteikumu 5.2., 5.3. un 5.4. apakšpunktā minētajām teritorijām un iesniedz to Lauku atbalsta dienestā pēc pieprasījuma.”.

1. Izteikt 7. punkta ievaddaļu šādā redakcijā:

“7. Biodegvielas, kas tiek izmantotas valsts mērķa sasniegšanā vai kas tiek izmantotas likumā “Par piesārņojumu” noteiktā transporta enerģijas aprites cikla siltumnīcefekta gāzu emisiju samazinājumā, un bioloģiskā šķidrā kurināmā ražošanā izmantotā lauksaimniecības un mežsaimniecības izcelsmes biomasa nedrīkst būt iegūta no zemes platībām ar augstu oglekļa koncentrāciju, tas ir, no zemes, kurai līdz 2008. gada 31. janvārim bija piešķirts viens no šādiem statusiem un kurai vairs nav šī statusa:”.

1. Svītrot 7.2. apakšpunktā vārdu “meža”.
2. Papildināt 7. punktu ar 7.3. apakšpunktu šādā redakcijā:

“7.3. mitrāji, kas ir zeme, ko klāj ūdens vai kas ir piesātināta ar ūdeni nepārtraukti vai ievērojamu gada daļu, kas ir ne mazāk kā 9 mēnešus gadā;”.

1. Papildināt noteikumus ar 8.1 un 8.2 punktu šādā redakcijā:

“8.1 Biodegvielas, kas tiek izmantotas valsts mērķa sasniegšanā vai kas tiek izmantotas likumā “Par piesārņojumu” noteiktā transporta enerģijas aprites cikla siltumnīcefekta gāzu emisiju samazinājumā, un bioloģiskā šķidrā kurināmā ražošanā izmantotā lauksaimniecības un mežsaimniecības izcelsmes biomasa nedrīkst būt ražota no izejvielām, kas iegūtas no zemes platībām, kuras 2008. gada janvārī bija kūdrājs, ja vien nav pierādīts, ka šīs izejvielas audzēšanas un novākšanas laikā nenotiek iepriekš nenosusinātas zemes nosusināšana.

8.2 Biodegvielas, kas tiek izmantotas valsts mērķa sasniegšanā vai kas tiek izmantotas likumā “Par piesārņojumu” noteiktā transporta enerģijas aprites cikla siltumnīcefekta gāzu emisiju samazinājumā, un bioloģiskā šķidrā kurināmā ražošanā izmantotās lauksaimniecības izejvielas, ko audzē Eiropas Savienībā, ir jāiegūst saskaņā ar prasībām un standartiem, kas ir noteikti Eiropas Parlamenta un Padomes 2013. gada 17. decembra Regulas (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (turpmāk – Regula Nr. 1306/2013) II pielikuma “Vide, klimata pārmaiņas, zemes labi lauksaimniecības apstākļi” sadaļā un “Sabiedrības veselība, dzīvnieku veselība un augu veselība” sadaļas pēdējā punktā (SMR 9), un ir atbilstīgi lauksaimniecības un vides apstākļu prasību minimumam, kas ir noteikts saskaņā ar Regulas Nr. 1306/2013 94. pantu.”.

1. Izteikt 10. punktu šādā redakcijā:

“10. Emisiju samazinājumam, ko nodrošina, izmantojot biodegvielu un bioloģisko šķidro kurināmo, ir jābūt 60 % attiecībā uz biodegvielām un bioloģisko šķidro kurināmo, ko ražo iekārtās, kuru ekspluatācija ir sākta pēc 2015. gada 5. oktobra. Attiecībā uz iekārtām, kas atradās ekspluatācijā 2015. gada 5. oktobrī vai pirms minētās dienas, emisiju samazinājumam, ko nodrošina, izmantojot biodegvielu, ir jābūt vismaz 50 % no 2018. gada 1. janvāra. Iekārta atrodas ekspluatācijā, ja ir notikusi fiziska biodegvielas vai bioloģiskā šķidrā kurināmā ražošana.”.

1. Izteikt 11. punktu šādā redakcijā:

“11. Siltumnīcefekta gāzu emisiju faktisko vērtību un siltumnīcefekta gāzu emisiju ietaupījumu no biodegvielu un bioloģiskā šķidrā kurināmā izmantošanas aprēķina saskaņā ar šo noteikumu 1., 2., 3., 4. un 5. pielikumu, ņemot vērā šādus nosacījumus:

a) ja siltumnīcefekta gāzu emisiju ietaupījumu standartvērtība biodegvielas ražošanas metodei ir noteikta šo noteikumu 2. pielikumā un ja šo noteikumu 1. pielikumā minētā el vērtība šīm biodegvielām vai bioloģiskajiem šķidrajiem kurināmajiem ir aprēķināta saskaņā ar šo noteikumu 1. pielikuma 10. punktu un ir vienāda ar vai mazāka par nulli, tad izmanto šo noteikumu 2. pielikumā minēto standarta siltumnīcefekta gāzu emisijas ietaupījuma vērtību;

b) izmanto faktisko vērtību, kas aprēķināta saskaņā ar šo noteikumu 1. pielikumā noteikto metodi; vai

c) izmanto vērtību, ko aprēķina kā šo noteikumu 1. pielikuma 3. punktā minētās formulas vērtību summu, kur šo noteikumu 3., 4., 5. un 9. pielikumā minētās standarta siltumnīcefekta gāzu emisijas vērtības var izmantot kā dažas formulas vērtības, bet faktiskās vērtības, ko aprēķina saskaņā ar šo noteikumu 1. pielikumā izklāstīto metodoloģiju – kā pārējās formulas vērtības.”.

1. Papildināt noteikumus ar 12.1 punktu šādā redakcijā:

“12.1 Biodegvielas un bioloģiskais šķidrais kurināmais, kas iegūts saskaņā ar šajos noteikumos noteiktajiem nosacījumiem, var tikt izmantots valsts mērķa sasniegšanā vai likumā “Par piesārņojumu” noteiktā transporta enerģijas aprites cikla siltumnīcefekta gāzu emisiju samazinājumā arī pamatojoties uz citiem šajos noteikumos nenoteiktajiem pierādījumiem par to atbilstību ilgtspējas kritērijiem.”.

1. Papildināt noteikumus ar 13.1, 13.2, 13.3 un 13.4 punktu šādā redakcijā:

“13.1 Izejvielu vai starpproduktu audzētājs, pirmais savācējs, pārstrādātājs, pašpārstrādātājs vai piegādātājs, lai pamatotu piegādes ķēdes, kas ietver visus biodegvielas aprites posmus, sākot no izejvielu ieguves līdz biodegvielas piejaukšanai degvielai un tās nodošanai galapatēriņam transportā, atbilstību ilgtspējas kritērijiem, izmanto masas bilances sistēmu, kurā ir iespējams:

13.1 1. apvienot sūtījumu partijas ar atšķirīgām izejvielu vai biodegvielu ilgtspējas īpašībām;

13.1 2 pieprasīt informāciju par šo apvienoto sūtījumu partiju ilgtspējas īpašībām un apjomiem, kam aizvien jābūt atkarīgiem no maisījuma;

13.1 3 nodrošināt, ka visu no maisījumiem izņemto sūtījumu partiju summai ir tādas pašas ilgtspējas īpašības un tās ir tādos pašos daudzumos kā attiecīgajai visu maisījumam pievienoto sūtījumu partiju summai.

13.2 Šo noteikumu 12.2. apakšpunktā minētā brīvprātīgā shēma tās atzīšanai par atbilstīgu ticamības, paredzamības un neatkarīga audita standartiem iesniedz Eiropas Komisijā atzīšanas pieteikumu, kurā ir jāiekļauj informācija par sistēmas ietvaros īstenojamo dokumentācijas pārvaldību, piemērotiem neatkarīgā audita standartiem un masu bilances sistēmas pārbaudi, ko veic vienlaicīgi ar shēmas kritēriju ievērošanas pareizības pārbaudi.

13.3 Šo noteikumu 12.2. apakšpunktā minētās brīvprātīgās shēmas katru gadu līdz 30.aprīlim publicē sarakstu ar tām neatkarīgām sertificēšanas institūcijām, kuras šīs shēmas ietvaros tiek izmantotas neatkarīga audita veikšanai, par katru sertifikācijas institūciju norādot, kurā Eiropas Savienības dalībvalsts akreditācijas institūcijā šī sertificēšanas institūcija ir akreditēta un kura institūcija uzrauga šīs sertificēšanas institūcijas darbību.

13.4 Šo noteikumu 13.2 punktā minētās brīvprātīgās shēmas katru gadu līdz 30. aprīlim iesniedz Eiropas Komisijai ziņojumu, kurā iekļauj šādu informāciju:

13.4 1. auditu neatkarība, kārtība un biežums – attiecībā gan uz to, kas par šiem aspektiem ir norādīts shēmas dokumentācijā brīdī, kad Eiropas Komisija pieņēma lēmumu par attiecīgās shēmas atbilstību ticamības, paredzamības un neatkarīga audita standartiem, gan saistībā ar nozares paraugpraksi;

13.4 2. neatbilstības konstatēšanas un risināšanas metožu pieejamība, kā arī pieredze un pārredzamība to piemērošanā, īpaši, risinot situācijas, kad shēmas dalībnieki ir veikuši vai tiek apgalvots, ka tie ir veikuši nopietnus pārkāpumus;

13.4 3. pārredzamība, jo īpaši attiecībā uz shēmas pieejamību, tulkojumu nodrošinājumu valodās, ko lieto izejvielu izcelsmes valstīs un reģionos, sertificētu uzņēmumu saraksta un attiecīgo sertifikātu pieejamību, revidentu ziņojumu pieejamību;

13.4 4. ieinteresēto personu iesaiste, jo īpaši attiecībā uz apspriešanos ar pamatiedzīvotāju un vietējām kopienām, ko pirms lēmuma pieņemšanas veic shēmas izstrādes un pārskatīšanas, kā arī revīzijas laikā, un atbilde uz viņu sniegto ieguldījumu;

13.4 5. vispārējā shēmas stabilitāte, jo īpaši ņemot vērā noteikumus par šo noteikumu 13.2 punktā minēto auditu veicējiem un attiecīgu shēmas struktūru akreditāciju, kvalifikāciju un neatkarību;

13.4 7. jaunākā informācija par tirgu saistībā ar shēmu, sertificētu izejvielu un biodegvielu apjoms, norādot sadalījumu pa izcelsmes valstīm un tipiem, dalībnieku skaits;

13.4 9. sertificēšanas institūciju atzīšanas vai akreditēšanas kritēriji un nosacījumi, kā veicama sertifikācijas struktūru uzraudzība

13.4 10. sistēmas, ar kuru izseko apliecinājumiem, ko shēma dalībniekiem izsniedz par ilgtspējas kritēriju ievērošanu, apraksts;

13.4 11. shēmas nosacījumi sertificēšanas institūciju atzīšanai un uzraudzībai.”

1. Izteikt 15.punktu šādā redakcijā:

“15. Apliecinājumu par biodegvielas un bioloģiskā šķidrā kurināmā ražošanā izmantoto Latvijas Republikas teritorijā iegūto izejvielu atbilstību ilgtspējas kritērijiem, tas ir, apliecinājumu, ka izejvielas nav iegūtas no zemes platībām ar augstu bioloģisko daudzveidību, zemes platībām ar augstu oglekļa koncentrāciju un šo noteikumu 81 punktā minētajām zemes platībām, izejvielu audzētājam izsniedz Lauku atbalsta dienests. Apliecinājumā tiek iekļauta šāda informācija: klienta nosaukums, Lauku atbalsta dienesta klienta numurs, bloka numurs, lauka numurs kārtējā gada vienotajā iesniegumā, platība, kultūraugs, un pazīme par kultūrauga ieguvi kurināmā ražošanai.”.

1. Izteikt 16.punktu šādā redakcijā:

“16. Šo noteikumu 15.punktā minēto apliecinājumu var saņemt biodegvielas vai bioloģiskā šķidrā kurināmā izejvielas audzētājs, kurš katru gadu līdz 15. jūnijam, izmantojot EPS, elektroniski ir iesniedzis iesniegumu apliecinājuma saņemšanai par biodegvielas vai bioloģiskā šķidrā kurināmā izejvielu audzēšanas zemes platību atbilstību ilgtspējas kritērijiem.

1. Izteikt 25. punktu šādā redakcijā:

“25. Šo noteikumu 24. punktā minētā audita veicējs ir neatkarīga produktu sertificēšanas institūcija, kas akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību.”

1. Izteikt 27.1. apakšpunktu šādā redakcijā:

“27.1. informācija par to, vai biodegvielas vai bioloģiskie šķidrie kurināmie ir sertificēti vai apstiprināti atbilstoši brīvprātīgajai shēmai vai par to ir izsniegts šo noteikumu 15. punktā minētais apliecinājums;”.

1. Papildināt noteikumus ar jaunu V1 nodaļu šādā redakcijā:

“**V1 Piegādātāja ziņojuma sagatavošana un iesniegšana**

“28.1 Piegādātājs, ievērojot šo noteikumu 13.1 punktā minētās prasības, katru gadu vispārīgās ziņošanas kārtības ietvaros sagatavo un informāciju par:

28.1 1. biodegvielas ražošanas paņēmienu,

28.1 2. biodegvielas apjomu, kas iegūts no izejvielām, kuras ir iedalītas šādās kategorijās – labība un citi cieti saturoši augi, cukuri, eļļas augi,

28.1 3. biodegvielas apjomu, kas iegūts no izejvielām, kuras ražotas no atkritumiem, atlikumiem, nepārtikas celulozes materiāla un lignocelulozes materiāla,

28.1 4. šo noteikumu 10. pielikumā minētās degvielas apjomu un biodegvielas apjomu, kas iegūts no izejvielām, kuras ražotas no šo noteikumu 10. pielikumā minētajām izejvielām;

28.1 5. biodegvielas aprites cikla siltumnīcefekta gāzu emisijām uz enerģijas vienību, ieskaitot par aplēsto netiešas zemes izmantošanas maiņas emisiju no biodegvielām aptuvenām vidējām vērtībām.

28.1 6. dokumentus, kas pamato un pierāda biodegvielas atbilstību šo noteikumu 5., 6., 7., 81, 82 un 10.punktā noteiktajiem ilgtspējas kritērijiem.

28.2 Šo noteikumu 28.1 punktā minētās informācijas pārbaude tiek veikta vispārējās ziņošanas kārtības ietvaros saskaņā ar normatīvajiem aktiem par transporta enerģijas kvalitātes prasībām, tirgus uzraudzību, patērētājiem sniedzamo informāciju un vispārīgo ziņošanas kārtību degvielas piegādātājiem.

28.3 Piegādātājs šo noteikumu 28.1 punktā minēto informāciju vispārīgās ziņošanas kārtības ietvaros kopā ar informāciju par tā iepriekšējā gadā piegādāto biodegvielu un bioloģisko šķidro kurināmo atbilstību ilgtspējas prasībām iesniedz Ekonomikas ministrijā.

28.4 Piegādātājs šo noteikumu 28.1 punktā noteiktās vispārīgās ziņošanas kārtības ietvaros neiesniedz šo noteikumu 28.1 6.punktā minētos dokumentus un neinformē par šo noteikumu V nodaļā minētajiem pasākumiem, ja tas iesniedz tādus pierādījumus vai informāciju par biodegvielas vai bioloģiskā šķidrā kurināmā atbilstību ilgtspējas kritērijiem, kas iegūti saskaņā ar šo noteikumu 12.1. apakšpunktā minēto līgumu vai šo noteikumu 12.2. apakšpunktā minēto brīvprātīgo shēmu, par kuras atbilstību ticamības, paredzamības un neatkarīga audita standartiem Eiropas Komisija ir pieņēmusi attiecīgu lēmumu.

28.5 Piegādātājs vismaz desmit gadus uzglabā visus attiecīgos šajos noteikumos noteiktos datus un informāciju.”.

1. Papildināt noteikumus ar jaunu 35.punktu šādā redakcijā:

“35. Šo noteikumu 81 punkts stājas spēkā 2024. gada 1. janvārī.”.

1. Papildināt informatīvās atsauces uz Eiropas Savienības direktīvām ar 4. punktu šādā redakcijā:

“4) Eiropas Parlamenta un Padomes 2015. gada 9.septembra direktīva 2015/1513, ar kuru groza Direktīvu 98/70/EK, kas attiecas uz benzīna un dīzeļdegvielu kvalitāti, un Direktīvu 2009/28/EK par atjaunojamo energoresursu izmantošanas veicināšanu.”.

1. Izteikt 1. pielikuma 10. punktu šādā redakcijā:

“10. Zemes izmantojuma izmaiņu ietekmē notiekošo oglekļa koncentrācijas izmaiņu radīto gada emisiju (el) aprēķina, kopējo emisiju vienādās daļās sadalot 20 gadu ilgā periodā. Minēto emisiju aprēķina, izmantojot šādu formulu:

$$e\_{I}= \left(CS\_{R}- CS\_{A}\right)×3,664×{1}/{20}×{1}/{P}× - e\_{B}$$

kur:

$e\_{I}$ – lauksaimniecības zemes izmantojuma izmaiņu ietekmē notiekošo oglekļa koncentrācijas izmaiņu radītā gada emisija (izteikta kā CO2 ekvivalenta masa (grami) vienā biodegvielas enerģijas vienībā (megadžouli)), kur “aramzeme” un “ilggadīgie stādījumi” tiek uzskatīti par vienu zemes izmantojuma veidu. Aramzemes definīcija ir noteikta Ministru kabineta 2017. gada 12.decembra noteikumos Nr. 737 “Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi” (turpmāk – Noteikumi Nr. 737) minētajās Apvienoto Nāciju Organizācijas Vispārējās konvencijas par klimata pārmaiņām Klimata pārmaiņu starpvaldību padomes vadlīnijās. Ilggadīgie stādījumi ir daudzgadīgas kultūras, kuru stumbrs parasti netiek katru gadu novākts, piemēram, īscirtmeta atvasāji un eļļas palmas;

$CS\_{R}$ – ar atsauces zemes izmantojumu saistītā oglekļa koncentrācija vienā platības vienībā (izteikta kā oglekļa masa (tonnas) vienā platības vienībā, iekļaujot augsni un veģetāciju). Atsauces zemes izmantojuma vērtība ir zemes izmantojums vai nu 2008. gada janvārī, vai 20 gadu pirms izejvielu ieguves (izmanto tā datuma vērtību, kurš ir vēlāk);

$CS\_{A}$ ar faktisko zemes izmantojumu saistītā oglekļa koncentrācija vienā platības vienībā (izteikta kā oglekļa masa (tonnas) vienā platības vienībā, iekļaujot augsni un veģetāciju). Ja oglekļa koncentrācija uzkrājas laikposmā, kas ilgāks par gadu, CSA piešķirto vērtību aprēķina pēc oglekļa koncentrācijas vienā platības vienībā pēc 20 gadiem vai tad, kad augi sasnieguši gatavību (atkarībā no tā, kurš nosacījums īstenojas agrāk);

$P$ – kultūraugu ražība (biodegvielas vai cita bioloģiskā šķidrā kurināmā enerģija gadā vienā platības vienībā);

$e\_{B}$ – prēmija 29 grami oglekļa dioksīda ekvivalenta uz biodegvielas vai bioloģiskā šķidrā kurināmā enerģētisko vienību izteiktu megadžoulos, ko saskaņā ar šā pielikuma 11. punktu piešķirt par biodegvielu vai bioloģisko šķidro kurināmo, kura biomasu iegūst no atjaunotas noplicinātas zemes.”

1. Svītrot 6.pielikumu.
2. Svītrot 7.pielikuma 1.tabulas 1.4. un 2.3.apakšpunktu.
3. Svītrot 7.pielikuma 2.tabulas 4. un 5.punktu.
4. Papildināt noteikumus ar 8., 9. un 10. pielikumu šādā redakcijā:

“8. pielikums

Ministru kabineta

2011. gada 5. jūlija

noteikumiem Nr. 545

**Netiešās zemes izmantošanas maiņas emisijas no biodegvielas (izteikta gramos CO2 ekvivalenta uz megadžoulu)**

1. Netiešās zemes izmantošanas maiņas emisijas vidējās vērtības (standartvērtības)

|  |  |  |
| --- | --- | --- |
| Izejvielu grupa | Vidējā vērtība\* | No rezultātu ietekmes analīzes izrietoša starpprocentiļu amplitūda\*\* |
| Labība un citi cieti saturoši augi | 12 | 8 līdz 16 |
| Cukuri | 13 | 4 līdz 17 |
| Eļļas augi | 55 | 33 līdz 66 |

Piezīmes:

\* Šeit uzrādītās vidējās vērtības ir atsevišķi modelēto izejvielu vērtību svērtais vidējais.

\*\* Šeit iekļautā amplitūda ataino 90 % rezultātu, izmantojot no analīzes izrietošas piektās un deviņdesmit piektās procentiles vērtības. Piektā procentile norāda uz vērtību, zem kuras tika konstatēti 5 % novērojumu (t. i., 5 % no kopējiem izmantotajiem datiem uzrādīja rezultātus zem 8, 4, un 33 g CO2eq/MJ). Deviņdesmit piektā procentile norāda uz vērtību, zem kuras tika konstatēti 95 % novērojumu (t. i., 5 % no kopējiem izmantotajiem datiem uzrādīja rezultātus virs 16, 17, un 66 g CO2eq/MJ).

2. No turpmāk uzskaitītajām izejvielu kategorijām ražotu biodegvielu aplēstās netiešās zemes izmantošanas maiņas emisijas ir nulle:

2.1. tās nav minētas šī pielikuma 1. punktā;

2.2. izejvielas, kuru ražošana ir izraisījusi tiešu zemes izmantošanas maiņu, proti, maiņu vienā no Noteikumu Nr. 737 minētajām kategorijām – mežu zeme, zālājs, mitrājs, apdzīvota vieta vai cita veida zeme – līdz aramzemei vai ilggadīgiem stādījumiem, kas ir daudzgadīgas kultūras, kuru stumbrs parasti netiek katru gadu novākts, piemēram, īscirtmeta atvasāji un eļļas palmas. Šādā gadījumā tiešās zemes izmantošanas maiņas emisiju vērtības (el) aprēķinam vajadzētu atbilst šo noteikumu 1. pielikuma 3. punktam.

9. pielikums

Ministru kabineta

2011. gada 5. jūlija

noteikumiem Nr. 545

**Nesummētās pastāvīgās emisiju vērtības kopā audzēšanai, pārstrādāšanai, transportēšanai un tirdzniecībai**

|  |  |  |  |
| --- | --- | --- | --- |
| Nr. p.k. | Biodegvielas vai bioloģiskā šķidrā kurināmā ražošanas paņēmiens | Tipiskās siltumnīcefekta gāzu emisijas (gCO2eq/MJ) | Standarta siltumnīcefekta gāzu emisijas (gCO2eq/MJ) |
|  | Cukurbiešu etanols | 33 | 40 |
|  | Kviešu etanols (izmantotais kurināmais nav norādīts) | 57 | 70 |
|  | Kviešu etanols (koģenerācijas stacijās kā procesa kurināmais izmantots lignīts) | 57 | 70 |
|  | Kviešu etanols (parastajā tvaika katlā kā procesa kurināmais izmantota dabasgāze) | 46 | 55 |
|  | Kviešu etanols (koģenerācijas stacijās kā procesa kurināmais izmantota dabasgāze) | 39 | 44 |
|  | Kviešu etanols (koģenerācijas stacijās kā procesa kurināmais izmantoti salmi) | 26 | 26 |
|  | Kopienā audzētas kukurūzas etanols (koģenerācijas stacijās kā procesa kurināmais izmantota dabasgāze) | 37 | 43 |
|  | Cukurniedru etanols | 24 | 24 |
|  | No atjaunojamiem enerģijas avotiem iegūts ETBE | Tāds pats kā etanola ražošanas paņēmienam  |
|  | No atjaunojamiem enerģijas avotiem iegūts TAEE | Tāds pats kā etanola ražošanas paņēmienam  |
|  | Rapšu sēklu biodīzeļdegviela | 46 | 52 |
|  | Saulespuķu biodīzeļdegviela | 35 | 41 |
|  | Sojas pupu biodīzeļdegviela | 50 | 58 |
|  | Palmu eļļas biodīzeļdegviela (procesa paņēmiens nav norādīts) | 54 | 68 |
|  | Palmu eļļas biodīzeļdegviela (process eļļas spiestuvē ar metāna uztveršanu) | 32 | 37 |
|  | Augu vai dzīvnieku izcelsmes atkritumeļļas biodīzeļdegviela | 10 | 14 |
|  | Hidrogenēta augu eļļa no rapšu sēklām | 41 | 44 |
|  | Hidrogenēta augu eļļa no saulespuķēm | 29 | 32 |
|  | Hidrogenēta augu eļļa no palmu eļļas (process nav norādīts) | 50 | 62 |
|  | Hidrogenēta augu eļļa no palmu eļļas (process eļļas spiestuvē ar metāna uztveršanu) | 27 | 29 |
|  | Tīra augu eļļa no rapšu sēklām | 35 | 36 |
|  | No organiskajiem sadzīves atkritumiem iegūta biogāze kā saspiesta dabasgāze | 17 | 23 |
|  | No vircas iegūta biogāze kā saspiesta dabasgāze | 13 | 16 |
|  | No sausajiem mēsliem iegūta biogāze kā saspiesta dabasgāze | 12 | 15 |

10. pielikums

Ministru kabineta

2011. gada 5. jūlija

noteikumiem Nr. 545

**Izejvielas, kuru pienesumu valsts mērķa izpildei ieskaita ar koeficientu “divi”.**

1. Izejvielas un degviela, kuru energoietilpību reizina ar divi, lai noteiktu to ieguldījumu valsts mērķa sasniegšanā, ir:

1.1. aļģes, kuras audzētas sauszemes dīķos vai fotobioreaktoros;

1.2. jauktu sadzīves atkritumu biomasas frakcija, bet ne šķiroti sadzīves atkritumi, uz kuriem attiecas sadzīves atkritumu savākšanas un pārstrādes pienākums;

1.3. bioloģiski atkritumi, kas definēti Atkritumu apsaimniekošanas likuma 1. panta 4.1 punktā un kuru izcelsme ir privātas mājsaimniecības, uz kurām attiecas dalīta savākšana, kas definēta Atkritumu apsaimniekošanas likuma 1. panta 9. punktā;

1.4. rūpniecības atkritumu biomasas frakcija, ko nevar izmantot pārtikas vai barības ķēdē, tostarp materiāli no mazumtirdzniecības un vairumtirdzniecības un lauksaimniecības pārtikas ražošanas, un zvejniecības un akvakultūras nozares, izņemot izejvielas, kas uzskaitītas šā pielikuma 2.punktā;

1.5. salmi;

1.6. kūtsmēsli un notekūdeņu dūņas;

1.7. palmu eļļas ražošanas šķidrās atliekas un tukši palmu augļu ķekari;

1.8. taleļļas darva;

1.9. jēlglicerīns;

1.10. cukurniedru rauši;

1.11. vīnogu čagas un vīna nogulsnes;

1.12. riekstu čaumalas;

1.13. sēnalas;

1.14. kaceni, kas attīrīti no kukurūzas graudiem;

1.15. mežsaimniecības un mežsaimniecībā pamatotu nozaru atkritumu un atlikumu biomasas frakcija – mizas, zari, pirms tirgū laišanas veiktas starpcirtes produkti, lapas, skujas, koku galotnes, zāģskaidas, ēveļskaidas, melnais atsārms, brūnais atsārms, šķiedru nogulsnes, lignīns un taleļļa;

1.16. cits šo noteikumu 2.18. apakšpunktā definētais nepārtikas celulozes materiāls;

1.17. cits šo noteikumu 2.17. apakšpunktā definētais lignocelulozes materiāls, izņemot zāģbaļķus un finierklučus;

1.18. no atjaunojamiem energoresursiem iegūtas nebioloģiskas izcelsmes šķidrās vai gāzveida transporta degviela;

1.19. likuma “Par piesārņojumu” 1.panta 4.2 daļā minētā oglekļa dioksīda plūsma, kura iegūta no enerģijas avotiem, kas uzskatāmi par atjaunojamiem un kura modificēta, lai to izmantotu transportā;

1.20. baktērijas, kuras iegūtas no enerģijas avotiem, kas uzskatāmi par atjaunojamiem.

2. Izejvielas, kuru energoietilpību reizina ar divi, lai noteiktu to ieguldījumu valsts mērķa sasniegšanā:

2.1. lietota cepamā eļļa;

2.2. dzīvnieku tauki, ko saskaņā ar Eiropas Parlamenta un Padomes 2009. gada 21. oktobra regulu Nr. 1069/2009 ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 klasificē 1. un 2. kategorijā.”

Ministru prezidents Arturs Krišjānis Kariņš

Ekonomikas ministrs Ralfs Nemiro